DA Den Europæiske Unions Tidende C 103/3

Bekendtgørelse til de personer, der er omfattet af de restriktive foranstaltninger i Rådets afgørelse 2010/231/FUSP, som gennemført ved Rådets gennemførelsesafgørelse (FUSP) 2018/417, og i Rådets forordning (EU) nr. 356/2010, som gennemført ved Rådets gennemførelsesforordning (EU) 2018/413 om restriktive foranstaltninger over for Somalia

(2018/C 103/04)

Følgende oplysninger bekendtgøres hermed for de personer, der er opført i bilag I til Rådets afgørelse 2010/231/CFSP (1), som gennemført ved Rådets gennemførelsesafgørelse (FUSP) 2018/417 (2), og i bilag I til Rådets forordning (EU) nr. 356/2010 (3), som gennemført ved Rådets gennemførelsesforordning (EU) 2018/413 (4), om restriktive foranstaltninger over for Somalia.

De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 751 (1992) og 1907 (2009), har besluttet at tilføje to personer til listen over personer og enheder, der er omfattet af restriktive foranstaltninger.

De berørte personer kan til enhver tid til FN's Sikkerhedsråds komité, der er nedsat i medfør af De Forenede Nationers Sikkerhedsråds resolution 751 (1992) og 1907 (2009), med tilhørende dokumentation indgive en anmodning om, at afgørelserne om at opføre dem på FN's liste tages op til fornyet overvejelse. Anmodningen stiles til følgende adresse:

United Nations — Focal point for delisting Security Council Subsidiary Organs Branch Room S-3055 E New York, NY 10017 USA

Yderligere oplysninger: https://www.un.org/sc/suborg/en/sanctions/751

I forlængelse af FN's beslutning har Rådet for Den Europæiske Union besluttet, at de personer og den enhed, der er blevet udpeget af FN's Sikkerhedsråd, skal opføres på listen over personer og enheder, som er omfattet af de restriktive foranstaltninger, der er anført i bilag I til afgørelse 2010/231/CFSP og i bilag I til forordning (EU) nr. 356/2010 om restriktive foranstaltninger over for Somalia. Begrundelsen for opførelsen af disse personer og enheder på listen findes i de relevante afsnit i disse bilag.

De berørte personer og den berørte enhed gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EU) nr. 356/2010, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. forordningens artikel 5).

De berørte personer og den berørte enhed kan med den fornødne dokumentation på følgende adresse rette en anmodning til Rådet om, at beslutningen om at opføre dem på ovennævnte liste tages op til fornyet overvejelse:

Rådet for Den Europæiske Union Generalsekretariatet GD C 1C — Horisontale spørgsmål Rue de la Loi/Wetstraat 175 1048 Bruxelles/Brussel BELGIEN E-mailadresse: sanctions@consilium.europa.eu

De berørte personer og den berørte enhed gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 105 af 27.4.2010, s. 17.

(2) EUT L 75 af 19.3.2018, s. 25.

(3) EUT L 105 af 27.4.2010, s. 1.

(4) EUT L 75 af 19.3.2018, s 1.